ખાનગી અને જાહેર ક્ષેત્રની બેન્કો વચ્ચે વધતી જતી હરીફાઇ તથા વધતા જતા મેઇન્ટેનન્સ ખર્ચનું ભારણ ઘટાડવા બેન્કો આ ચાર્જિસ સમયાંતરે વધારતી રહે છે ત્યારે બેન્કોએ ગ્રાહક પાસેથી કેટલી ટકાવારીમાં આ ચાર્જિસ વસૂલવા જોઇએ તે અંગેની ચર્ચા વહેતી થઇ છે. બેન્કિંગ સેક્ટરના જાણકારોના જણાવ્યા પ્રમાણે ૦.૫ ટકાથી વધુ ચાર્જિસ હોવો જોઇએ નહીં, કેમ કે મોંઘવારી પાછલા કેટલાક સમય કરતાં ઘટી છે. ડિજિટલાઇઝેશન અને ગ્રાહકોના ઓનલાઇન ટ્રાન્ઝેક્શન વધતાં બેન્કોની આવકમાં વધારો થયો છે. આ અંગે આરબીઆઈના પૂર્વ ડેપ્યુટી ગવર્નર આર. ગાંધીના જણાવ્યા પ્રમાણે એક ઓથોરિટીના દૃષ્ટિકોણથી બેન્કોએ ચાર્જિસ યોગ્ય પ્રમાણમાં લાદવા જોઇએ. બેન્કના કેટલાય ગ્રાહકો એવું માની રહ્યા છે કે કેટલીક સેવા ફ્રી હોવી જોઇએ, જોકે ગ્રાહકોનો આ તર્ક યોગ્ય નથી.